പെട്ടെന്ന് ബ്രേക്കിട്ട ടിപ്പറിന് പിന്നില് സ്കൂട്ടറിടിച്ചു നഴ്സിന് ദാരുണാന്ത്യം കൊച്ചി: പെട്ടെന്ന് ബ്രേക്കിട്ട ടിപ്പര് ലോറിക്ക് പിന്നില് ഇടിച്ച് കയറി സ്കൂട്ടര് യാത്രികയായ നഴ്സിന് ദാരുണാന്ത്യം. അങ്കമാലി തുറവൂര് അയ്യമ്ബിള്ളി വീട്ടില് സോയലിന്റെ ഭാര്യ സുനിതയാണ് 35 മരിച്ചത്. അങ്കമാലി മൂക്കന്നൂര് എം. എ. ജി. ജെ ആശുപത്രിയിലെ സ്റ്റാഫ് നഴ്സായിരുന്നു സുനിത. വീട്ടില് നിന്ന് സ്കൂട്ടറില് ജോലിക്ക് പോകുന്നതിനിടെ ഇന്ന് രാവിലെ 7.15ഓടെ മൂക്കന്നൂര് തുറവൂര് റോഡില് ചുളപ്പുര ഭാഗത്തു വെച്ചാണ് അപകടം ഉണ്ടായത്. മുന്നില് അതിവേഗം സഞ്ചരിക്കുകയായിരുന്ന ടിപ്പര് പെട്ടെന്ന് ബ്രേക്കിട്ടതോടെ സുനിതയുടെ സ്കൂട്ടര് ടിപ്പറിന് പിന്നില് ഇടിച്ചു കയറുകയായിരുന്നു. തല ടിപ്പറിന് പിന്നില് ഇടിച്ച ശേഷം സുനിത തെറിച്ചുവീഴുകയായിരുന്നു. തലയും മുഖവും തകര്ന്ന് അവശനിലയിലായ സുനിതയെ ഉടനെ എം.എ.ജി.ജെ ആശുപത്രിയിലെത്തിച്ചെങ്കിലും രക്ഷിക്കാനായില്ല. മൃതദേഹം പോസ്റ്റുമോര്ട്ടം നടപടിക്രമങ്ങള് പൂര്ത്തിയാക്കി ബന്ധുക്കള്ക്ക് വിട്ടു നല്കി. സംഭവത്തില് പൊലീസ് കേസെടുത്തു.